Mikuláš Černák prehovoril?

Fakty kontra mýty

Gustáv Murín

Text © Gustáv Murín, 2016

Návrh obálky © Igor Vadovič, 2016

Pozn. Všetky rozhovory sú citované z knihy Mikuláš Černák, vyd. Marenčin PT, 2010.

Výnimkou sú dve záverečné odpovede JUDr. D. Lipšica, autorizované pre túto knihu.

Vydalo: © iAdverti publishing 2016

epub produced by: © iAdverti publishing 2016

All rights reserved.

www.iadverti.com

No part of this book may be reproduced in any form or by any electronic or mechanical means including information storage and retrieval systems, without permission in writing from the author. The only exception is by a reviewer, who may quote short excerpts in a review.

Všetky práva vyhradené. Žiadna časť tejto publikácie nemôže byť reprodukovaná, uložená vo vyhľadávacom systéme alebo rozširovaná žiadnym spôsobom a v žiadnej forme bez predchádzajúceho súhlasu vydavateľa.

ISBN 978-80-8148-653-1

Predhovor autora

O tom, že Mikuláš Černák píše akési pamäti, som vedel viac ako rok a pol pred vydaním jeho knihy a to z jeho vlastného listu, kde ma označoval za niekoho, s kým by ju chcel písať. Tu je ten list:

A tu je text časti listu adresovanom jeho dvornému advokátovi JUDr. Jánovi Geregovi (v prípade gramatických chýb nejde o preklepy, ale dôkaz autentickosti):

„Janko, pošli mi, prosím adresu Gustáva Murína, chcem mu napísať. Písal mi ten jeho kolega Davit Kičin zo Štrby, vraj by sa chce so mnou skontaktovať a spolupracovať na ďalšej knihe. Ja som mu ale odkázal, že s ním nemám záujem nič písať! Murínovi chcem však ponúknuť takúto možnosť kde by sme spoločne napísali knihu ako to naozaj prebiehalo v slovenskom podsvetí, čo sa dialo po mojom uväznení, napojenie podsvetia na politikov, SIS apod. A hlavne prečo som sa po 17-tich rokoch mlčania rozhodol hovoriť! Skontaktuj sa s ním a prednes mu to lebo mám aj iných, ktorí so mnou do toho chcú ísť, no on ma prednosť...“

Chvalabohu si to rozmyslel, takže ma nakoniec ani neoslovil a ja som nemusel odmietať zaoberať sa tým. A keď kniha vyšla, naozaj ma jej autor nemilo prekvapil. Ja som si totiž skutočne naivne myslel, že toľko rokov vo väzení privedie tohto bývalého najväčšieho šíriteľa mafiánskeho teroru na Slovensku k úprimnému doznaniu svojich vín a podrobnému opisu jeho brutálnych krvavých skutkov, aby už nikdy nemohol odvolať zodpovednosť za ne. Priam opak sa stal, ako potvrdzujú aj viaceré ohlasy čitateľov na Martinus.sk. Černák nesplnil ani len to, čo oznamoval v liste. Veď aj preto to písal sám, lebo skúsený autor by ho iste upozornil, že si v mnohom odporuje. A tak vystavuje čitateľov únavnou a opakujúcou sa tiráde výčitiek na všetky strany a všetkým, len nie sebe, podloženou takým prekrúcaním faktov, či ich svojským výkladom, že to nejde prejsť mlčaním.

Autor

Mýtus o „chlapovi“

Černák sa rád vystatuje, že je „chlap“ a niektoré ženy ho za túto masku chlapáctva dokonca aj obdivujú. Ale čo je to za chlapa, ktorý si netrúfne postaviť sa čelom a sám svojim obetiam, ale zabíja ich zákerne a hlavne až potom, čo štyria jeho komplici držia bezbrannú obeť? A vytiahnuť zbraň na bezbrannú, poviazanú obeť? Čo je na tomto „chlapské“?

Pravý chlap sa za svoje činy nehanbí a neskrýva sa za vytáčky. Tak prečo sa na súdoch nezachoval ako chlap a nečelil následkom svojich činov bez vytáčok a právnických podrazov? Áno, každý obvinený má právo použiť na svoju obhajobu všetky prostriedky vrátane lži. Ale potom nemá právo sa nazývať spravodlivým a pravdovravným chlapom!

Table of Contents

Title Page

Predhovor autora

Mýtus o „chlapovi“